OzLabs/hebrew-wiki-articles huggingface dataset:
YouTube TV

YouTube TV הוא שירות הזרמת מדיה מסוג Over the Top המוצע על ידי יוטיוב. בשירות ניתן לצפות בתוכן מלמעלה מ-70 רשתות טלוויזיה. השירות כולל בין היתר את ABC, CBS, CNN, TBS ועוד. השירות הושק ב-28 בפברואר 2017.

== היסטוריה ==
השירות החל בהזרמת תוכן באפריל 2017 - ניו יורק, לוס אנג'לס, שיקגו, פילדלפיה וסן פרנסיסקו. בנוסף, לרשתות טלוויזיה המשדרות בכל רחבי ארצות הברית, יוטיוב TV משדר גם ערוצים נוספים שאינם ארציים ובבעלות אותן הרשתות.

החל מ-2018 החל השירות לתת חסות לגמר ה-NBA.

בינואר 2019 התרחב השירות וזמין כעת ב-98% ממשקי הבית בארצות הברית.

== ראו גם ==
* נטפליקס
* דיסני+

== קישורים חיצוניים ==

* 

== הערות שוליים ==

קטגוריה:תוכנות שהושקו ב-2017
קטגוריה:יוטיוב
קטגוריה:שירותי הזרמת טלוויזיה באינטרנט
גבעת ארמדילו (אנטארקטיקה)

גבעת ארמדילו (באנגלית: Armadillo Hill) היא גבעה המכוסה בקרח בחלק הדרומי של מישור המימונט בארץ גרהאם שבאנטארקטיקה. 

הגבעה מתנשאת לגובה של 1,760 מטרים מעל פני הים, ומתנשאת לגובה של 120 מטרים מעל מדף הקרח המקיף אותה. 

הגבעה ממוקמת 7 קילומטרים מזרחית - דרומית-מזרחית לראשו של פיורד נני. 

== היסטוריה ==
=== גילוי הגבעה ומקור שמה ===
הגבעה מופתה לראשונה על ידי המשלחת הבריטית אל ארץ גרהאם בין השנים 1934–1937. 

האזור נחקר מחדש בשנת 1940 על ידי משלחת מזחלות של התוכנית האנטארקטית של ארצות הברית, אשר קראה לגבעה "סואוטות" (Sawtooth - שן המסור). 

במפות סקר שטחי חסות איי פוקלנד, אשר סקר את האזור בין השנים 1946–1947 מופיעה הגבעה עם שמה הנוכחי (בשל צורתה הדומה לצידו של ארמדילו).

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:587 גבעת ארמדילו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121914 גבעת ארמדילו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=511&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת ארמדילו] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=587&fid=antgeo_101 תצלום לוויין של אזור גבעת ארמדילו]
* [https://mapcarta.com/25612926 מפת אזור גבעת ארמדילו]

== הערות שוליים ==

ארמדילו
ארמדילו
אין יותר מועדונים

"אין יותר מועדונים" הוא שיר שבוצע על ידי הזמר-יוצר הישראלי עדן חסון, מתוך האלבום הראשון שלו שמישהו יעצור אותי. השיר זכה במקום ה-8 במצעד הפזמונים העברי השנתי לשנת תשע"ט של גלגלצ ובמקום ה-33 במצעד העשור של כאן גימל.

== רקע וכתיבה ==
השיר נכתב על ידי עדן חסון, הולחן על ידי חסון וסתיו בגר והופק על ידי בגר. השיר הוא בסגנון פופ ים-תיכוני אשר מאפיין שירים נוספים מתוך האלבום. בנוסף לכך, עלה השיר לרשת הזרמת המדיה ספוטיפיי.

== וידאו קליפ ==
טרם יצא הווידאו קליפ של השיר, העלה חסון לערוץ היוטיוב שלה את האודיו המלא של השיר. כמו כן, האודיו מציג בתוכו את עטיפתו של הסינגל, ולאורכו ניתן לראות את עטיפת הסינגל. האודיו של השיר זכה להצלחה רבה כאשר צבר למעלה מ-22 מיליון צפיות.

== מיקומי שיא ==

== הערות שוליים ==

קטגוריה:שירי 2019
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי סתיו בגר
קטגוריה:שירים שהולחנו על ידי עדן חסון
קטגוריה:שירים שהופקו על ידי סתיו בגר
קטגוריה:שירים על מועדוני לילה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת Mobile1 Music
Ransom

Ransom (מעוצב: Ran$om) הוא סינגל, שהוקלט על ידי הראפר האמריקאי ליל טקה, שיצא לאור ב-22 במאי כסינגל השני מתוך מיקסטייפ הבכורה שלו, We Love You Tecca.

== רקע ==
השיר נכתב על ידי ליל טקה, דני סנודגראס וניקולאס מירה, והופק על ידי מירה וטז טיילור. השיר הוא בסגנון טראפ אשר מאפיין שירים אחרים מהאלבום "We Love You Tecca". בנוסף לכך, עלה השיר לרשת הזרמת המדיה ספוטיפיי וצבר מעל ל-300 מיליון השמעות. כמו כן, השיר שומש מיליוני פעמים בפלטפורמת שיתוף הווידאו טיקטוק.<ref></ref><ref></ref>

== מיקומי שיא ==

== נתוני מכירות ==
{| class="wikitable"
|+
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)<ref></ref>
|פלטינה 7×
|7,000,000
|-
!קנדה (Music Canada)
|x3 פלטינה
|240,000
|-
!ניו זילנד (RMNZ)
|זהב
|15,000
|}

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירים באנגלית
קטגוריה:וידאו קליפים שבוימו על ידי קול בנט
קטגוריה:שירי היפ הופ אמריקאיים
קטגוריה:שירי זהב בניו זילנד
קטגוריה:שירי פלטינה באוסטרליה
קטגוריה:שירי פלטינה משולשת בקנדה
קטגוריה:שירי פלטינה מרובעת ומעלה בארצות הברית
יחסי יפן–קזחסטן

[[ראש ממשלת יפן שינזו אבה (מימין) נפגש עם נשיא קזחסטן נורסולטן נזרבייב בעת ביקורו ביפן לרגל הכתרת נארוהיטו, קיסר יפן, 2019]]
יחסי יפן–קזחסטן הם היחסים הדיפלומטיים בין יפן לבין רפובליקת קזחסטן.

== היסטוריה ==
שתי המדינות כוננו יחסים דיפלומטיים ב-26 בינואר 1992, כחודש לאחר מתן העצמאות לקזחסטן.

ב-20 בינואר 1993 פתחה יפן שגרירות באלמטי; ב-22 בפברואר 1996 נפתחה שגרירות קזחסטן בטוקיו בירת יפן. ב-1 בינואר 2005 הועברה השגרירות לאסטנה, בירת קזחסטן, שמונה שנים לאחר שהועברה בירה לעיר.

== סחר ==
נכון לשנת 2018, קזחסטן מייצאת ליפן סחורות בשווי כולל של 172.4 מיליארד ין ועיקרן נפט, מתכות, כימיקלים אנאורגניים ועוד, ומייבאת סחורות בשווי 42.8 מיליארד ובהן כלי רכב, מוצרי ברזל ופלדה, ציוד בנייה וכרייה, צמיגים, צינורות גומי ועוד.

== יחסים תרבותיים ==
בין השנים 1975–2018 הושקעו 417 מיליון ין ביחסים התרבותיים בין המדינות.

== קישורים חיצוניים ==

*[https://www.mofa.go.jp/region/europe/kazakhstan/index.html יחסי יפן-קזחסטן] באתר משרד החוץ של יפן
ממה את מפחדת

"ממה את מפחדת" הוא סינגל שהוקלט על ידי הזמרים הישראלים אייל גולן ובניה ברבי, אשר יצא לאור ב-11 באפריל 2019 כסינגל מתוך האלבום של אייל גולן, הפוך מהיקום ומתוך האלבום של בניה ברבי מישהו איתי כאן. השיר הגיע למקום הראשון במצעד השבועי של מדיה פורסט ובמצעד השבועי של גלגלצ, למקום ה-4 במצעד השנתי של מדיה פורסט ובמצעד השנתי של כאן גימל, למקום ה-5 במצעד השנתי של גלגלצ ולמקום ה-22 במצעד העשור של כאן גימל. נכון לחודש מרץ 2024 השיר עומד על 60 מיליון צפיות ביוטיוב ועל 13 מיליון האזנות בספוטיפיי

== רקע וכתיבה ==
השיר נכתב על ידי אבי אוחיון, הולחן על ידי מתן דרור ואוחיון, והופק על ידי דרור גם כן. בנוסף לכך, עלה השיר לרשת הזרמת המדיה, ספוטיפיי וזכה למעל ל-4 מיליון השמעות<ref></ref>.

== וידאו קליפ ==
הווידאו קליפ הנלווה לשיר הועלה לערוץ היוטיוב של גולן ב-11 באפריל 2019, בסמוך לצאת הסינגל. נכון למאי 2021 מונה הצפיות של הקליפ עומד על כ-49 מיליון.

== מיקומי שיא ==

== הערות שוליים ==

קטגוריה:סינגלים מ-2019
קטגוריה:שירי איל גולן
קטגוריה:שירי בניה ברבי
קטגוריה:דואטים
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על פחד
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
מענק חתימה

מענק חתימה או מענק כניסה הוא סכום כסף שחברה משלמת לעובד חדש כתמריץ להצטרפות לחברה. לעיתים קרובות הוא ניתן במטרה להפוך חבילת פיצויים לאטרקטיבית יותר לעובד (לדוגמה אם המשכורת השנתית נמוכה יותר מהמצופה). כמו כן הוא מפחית סיכונים עבור החברה; למשל, במקרה שהעובד לא עומד בציפיות, הסיכון נמוך יותר מאחר שהחברה לא התחייבה למשכורת גבוהה יותר).

כדי לעודד עובדים להישאר בארגון, לעיתים קרובות נקבע בחוזה כי במקרה והעובד יעזוב לפני תקופה מוגדרת, עליו להחזיר את מענק החתימה. יש מקרים בהם המענק לא ניתן באופן מיידי, אלא נפרס לאורך זמן. במקרים אלה, ההבדל העיקרי בין מענק החתימה למשכורת הבסיס הוא שהמענק מובטח גם אם החברה מחליטה לפטר את העובד, אלא אם כן העובד פורש או שהחוזה הופסק עקב הפרה של ההסכם מצד העובד.

מענקי חתימה משמשים בעיקר בספורט מקצועי על מנת לגייס בוגרים לקבוצות המעוניינות בהם. מענקי חתימה נפוצים גם בחברות תוכנה והייטק.

== קישורים חיצוניים ==
*
*מרגרט סטין Monster.com,[https://www.monster.com/career-advice/article/the-signing-bonus-is-it-what-you-want-hot-jobs How does a sign-on bonus work?]
*

== הערות שוליים ==

קטגוריה:כלכלה
קטגוריה:תגמול עובדים
התרסקות מטוס יונייטד איירליינס באינדיאנה

התרסקות מטוס יונייטד איירליינס באינדיאנה שבארצות הברית התרחשה ב-10 באוקטובר 1933. מטוס הנוסעים נשא על סיפונו שבעה אנשים שכולם נספו. המטוס התרסק בעקבות התפוצצות מטען חבלה בתוכו. אסון תעופה זה הוא המקרה המוכח הראשון בהיסטוריה של התעופה של הפלת מטוס נוסעים מסחרי באמצעות חבלה.

==ההתרסקות==
המטוס, מדגם בואינג 247, המריא מניוארק שבניו ג'רזי כשיעדו אוקלנד שבקליפורניה עם שתי חניות ביניים מיועדות. המטוס נחת בעיר קליבלנד שבאוהיו והמריא משם בדרכו לשיקגו שבאילינוי ועליו שלושה אנשי צוות וארבעה נוסעים.

עדי ראייה על הקרקע דיווחו כי שמעו התפוצצות מעט לאחר השעה 21:00 וראו את המטוס כשהוא בוער בגובה של כ-300 מטר. התפוצצות נוספת נשמעה לאחר שהתרסק. מקום ההתרסקות היה בתחומי מדינת אינדיאנה, כ-50 קילומטר מדרום-מזרח לשיקגו וכששה קילומטר מדרום לחוף ימת מישיגן. לא היו ניצולים.

==לאחר ההתרסקות==
חוקרים שבדקו את שרידי המטוס באתר ההתרסקות נוכחו כי תא השירותים באחורי המטוס ותא המטען הסמוך אליו התרסקו לפיסות קטנות. רסיסי מתכת רבים היו נעוצים בצידה הפנימי של דלת השירותים, אך לא בצידה החיצוני. זנב המטוס נקטע ממנו מאחורי תא השירותים ונמצא כמעט ללא פגע על הקרקע כקילומטר וחצי מאתר ההתרסקות העיקרי. נמצא גם כי מכלי הדלק של המטוס נמחצו כלפי פנים, כלומר שהם לא התפוצצו באוויר.

ההתרסקות נחקרה על ידי לשכת החקירות הפדרלית, חוקר מקרי המוות המחוזי וחוקרי מעבדת הפשעים של אוניברסיטת נורת'ווסטרן. מסקנתם מבדיקת הממצאים במטוס המרוסק הייתה כי הוא התרסק עקב הפעלת מטען חבלה בתוכו. המטען הכיל ככל הנראה ניטרוגליצרין וכן מנגנון הפעלה עם שעון. חשד כי המטען הועלה על המטוס בניוארק בתוך חבילה בעטיפה חומה הופרך לאחר שהחבילה נמצאה שלמה בין שברי המטוס. בין שברי המטוס נמצא גם רובה, אך התברר שנשא אותו נוסע שהיה בדרכו להשתתף בציד ליד שיקגו. בסופו של דבר לא הצליחו החוקרים לקבוע מי הניח את מטען החבלה במטוס וגרם להתרסקותו.

בשנת 2017 הסירה לשכת החקירות הפדרלית את החיסיון מ-324 מסמכים אודות חקירת ההתרסקות.

==קישורים חיצוניים==
* [http://www.planecrashinfo.com/1933/1933-19.htm פרטי האסון], באתר PlanesCrashInfo
* [https://vault.fbi.gov/1993-crash-of-united-airlines-trip-23-boeing-247-nc13304/1933%20Crash%20of%20United%20Airlines%20Trip%2023%20Boeing%20247%20NC13304%20Part%2001%20of%2001/view דו"ח חקירת ההתרסקות], באתר לשכת החקירות הפדרלית

קטגוריה:תקריות ואסונות תעופה בארצות הברית
קטגוריה:תקריות ואסונות תעופה במעורבות מטוסי בואינג
קטגוריה:ארצות הברית: מקרי רצח בלתי מפוענחים
קטגוריה:יונייטד איירליינס: תקריות ואסונות תעופה
קטגוריה:אינדיאנה
קטגוריה:1933 בארצות הברית
אלכסנדר חצקביץ'

אלכסנדר ניקולאייביץ' חצקביץ (ברוסית: Алекса́ндр Никола́евич Хацке́вич; נולד ב-19 באוקטובר 1973, מינסק, בלארוס הסובייטית, ברית המועצות) הוא כדורגלן עבר בלארוסי, ששיחק כקשר, היום מאמן.

== קריירה ==
=== קריירת משחק ===
חצקביץ' הוא בוגר בית הספר לספורט של "דינמו" מוסקבה (מאמנו הראשון היה מיכאיל ברטצ'ניה). בשנת 1990 שיחק במדי "דינמו" במינסק.

מאז 1992 שיחק בדינמו מינסק. בשנים 1992–1996, 2005-2007 שיחק 106 משחקים וכבש 20 שערים.

שיחק גם במועדונים:
* דינמו קייב (1996-2003, 135 הופעות, 26 שערים)
* טיינג'ין טדה, סין (2004)
* ונטה, לטביה (2005)

בנבחרת הלאומית של בלארוס (1993–2005) ערך 38 הופעות, הבקיע 4 שערים.

=== קריירת אימון ===
הוא החל את קריירת האימון שלו בדינמו מינסק לאחר פיטוריו של פיטר קאצ'ורו בשנת 2007. הוא היה מאמן שחקן. עזב את הקבוצה באותה שנה. התאחדות הכדורגל הבלארוסית מינתה אותו למאמן הראשי של נבחרת הנוער של בלארוס.

ביולי 2008, מונה למאמן ויטבסק.

מפברואר 2010 עד 2011 - עוזר מאמן ראשי של נבחרת אוקראינה. משנת 2010 עד 2013 אימן את קבוצת הנוער של דינמו קייב. בשנת 2014 מונה למאמן קבוצת דינמו-2 והביא איתו מספר שקחני נוער לרבות אנטון בראטקוב. ב-4 בדצמבר 2014 מונה למאמן הראשי של נבחרת בלארוס בכדורגל. הוא פוטר ב-6 בדצמבר 2016 לאחר 4 משחקים בטורניר המוקדמות למונדיאל 2018, בו הקבוצה סיימה בשוויון עם צרפת, הפסידה להולנד ובולגריה וחלקה נקודות עם לוקסמבורג.

ב-2 ביוני 2017 פורסם כי אלכסנדר חצקביץ' מונה למאמן דינמו קייב.

ב-14 באוגוסט 2019, אלכסנדר חצקביץ' וכל צוות האימון פוטרו לאחר שבפעם השלישית ברציפות דינמי הודחה במוקדמות ליגת האלופות תחת חצקביץ'.

בדצמבר 2019 הוזמן לרוסיה ומונה למאמן קבוצת "רוטור וולגוגרד" מליגת הכדורגל הלאומית של רוסיה, אותה הוביל להעפלה לליגת העל הרוסית בכדורגל בעונת 2021. באביב 2021 עזב את המועדון.

== הישגים ==
=== כשחקן ===
==== קבוצתיים ====
; דינמו קייב
* אליפות אוקראינה (7): 1996/97, 1997/98, 1998/99, 1999/00, 2000/01, 2002/03, 2003/04
* סגנות אליפות אוקראינה: 2001/02
* גביע אוקראינה (4): 1997/98, 1998/99, 1999/00, 2002/03
; דינמו מינסק
* אליפות בלארוס (4): 1992/93, 1993/94, 1994/95, 1995
* סגנות אליפות בלארוס (2): 1996, 2006
* גביע בלארוס: 1993/94

=== כמאמן ===
; דינמו קייב
* הסופר קאפ האוקראיני (2): 2018, 2019
* סגנות אליפות אוקראינה: 2017/18, 2018/19
* הגביע האוקראיני : 2017/18

==== אישיים ====
* כדורגלן השנה בבלארוס (2): 1998, 2000

== קישורים חיצוניים ==

* [http://www.fcdynamo.kiev.ua/ru/dynamo-reserve/trainers/?trainer=42 אלכסנדר חצקביץ'] באתר הרשמי של דינמו קייב

== הערות שוליים ==

קטגוריה:כדורגלנים בלארוסים
קטגוריה:קשרי כדורגל בלארוסים
קטגוריה:מינסק: כדורגלנים
קטגוריה:כדורגלני דינמו קייב
קטגוריה:כדורגלני דינמו מינסק
קטגוריה:כדורגלני טיינג'ין ג'ינמן טייגר
קטגוריה:כדורגלני נבחרת בלארוס
קטגוריה:מאמני כדורגל בלארוסים
קטגוריה:מאמני דינמו קייב
קטגוריה:בלארוסים שנולדו ב-1973
הלב שלי

הלב שלי הוא פזמון עברי, שבוצע על ידי הזמר-יוצר הישראלי ישי ריבו, מתוך אלבומו הרביעי "אלול תשע"ט". השיר זכה במקום השני במצעד הפזמונים העברי השנתי של גלגלצ, ובמקום השישי במצעד הפזמונים העברי השנתי של כאן גימל לשנת תשע"ט, ובמקום הראשון במצעד היהודי החסידי של כאן מורשת לשנת ה'תשע"ט.

== רקע וכתיבה ==
השיר נכתב והולחן על ידי ישי ריבו והופק על ידי מאור שושן וריבו. בסמוך לצאתו כסינגל, עלה לרשת הזרמת המדיה ספוטיפיי וצבר כ-2.3 מיליון השמעות.

מילות השיר אינן מתמקדות במאורע ספציפי, והן מתארות את לבו השבור של האדם ואת היכולת של ה' להושיעו. עם זאת, השיר כולל מוטיבים רבים מקריעת ים סוף, הבולט והחריג מביניהם הוא הביטוי ויש עוד צר שמציק לצאן, ואין ציר שיצעק לצור המבוסס על חידה של רבי אברהם אבן עזרא: . פתרון החידה: ארבעה עמדו על הים: ה' (צור), משה (ציר = שליח), ישראל (צאן) ופרעה (צר). פרעה (צר) הציק לישראל (צאן), ישראל (צאן) צעקו למשה (ציר), משה (ציר) קרא לה' (צור), ה' (צור) ציווה למשה (ציר) : צא חלץ ישראל (צאן) מיד פרעה (צר).

ריבו סיפר כי את החידה של האבן עזרא כבר ראה שנתיים טרם הפקת השיר, אך למרות נסיונותיו לא הצליח ליצור ממנו שיר. בהלחנת השיר 'הלב שלי' החליט כי החידה תשמש כבסיס לבית השני של השיר.

עטיפת הסינגל מציג ים סוער המקיף כלי שבור.

== וידאו קליפ ==
טרם יצא הווידאו קליפ המלא של השיר, האודיו הרשמי של השיר הועלה לערוץ היוטיוב של ריבו ב-28 בינואר 2019. האודיו מציג בתוכו את עטיפתו של הסינגל, ואת מילותיו של השיר.נכון לדצמבר 2023 מונה הצפיות של הקליפ עומד על כ-36 מיליון צפיות.<ref></ref>

== גרסאות כיסוי ==
השיר זכה לגרסאות כיסוי רבות, בהן גרסה של הזמר-יוצר עדן חסון לכבוד המצעד העברי השנתי של גלגלצ, גרסה מיוחדת לכבוד פסטיבל התמר בביצוע ריבו ועומר אדם, הזמר החסידי-אמריקאי שמילי אונגר. גרסת כיסוי בשפת היידיש על ידי מוטי אילוביץ' ומוישי שווארץ. לגרסת הכסוי ביידיש ביצוע של אברהם פריד באלבום Relax של יוחי בריסקמן יחד עם שלום בראדט בשנת 2020. ב-2022 הוציא יעקב שוואקי יחד עם נפתלי שניצלר קאבר נוסף לשיר. באותה שנה, תרגם תמיר גרינברג את השיר לאנגלית וביצע אותו לראשונה באמפי שוני.

== מיקומי שיא ==

== הערות שוליים ==

קטגוריה:סינגלים מ-2019
קטגוריה:שירי ישי ריבו
קטגוריה:שירים בעברית
קטגוריה:שירים על אלוהים
קטגוריה:שירי פופ רוק
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
כמעיין המתגבר (סרט)

כמעיין המתגבר (באנגלית: The Fountainhead) הוא סרט קולנוע אמריקאי משנת 1949 עם גרי קופר, פטרישה ניל וריימונד מאסי בתפקידים הראשיים.

התסריט נכתב על ידי איין ראנד והוא מבוסס על רב המכר שלה באותו שם.

==תקציר העלילה==
הווארד רוארק (גרי קופר) הוא ארכיטקט אינדיבידואליסט שפועל לפי הרגש הפנימי שלו ומסרב להיות מושפע מדעת ההמונים. בגלל דעותיו הוא מתקשה למצוא עבודה. לבסוף שוכר אותו הארכיטקט הנרי קמרון (הנרי האל) המכיר בכישרונו אך משרדו לא מקבל עבודות והוא נאלץ לפטר את רוארק ולבסוף לוקה בהתקף לב בגלל אכזבתו. רוארק המובטל מוצא עבודה במחצבה.

העיתון "הכרזה" הוא בעל השפעה גדולה בניו יורק. בעל העיתון הוא גייל ואיינאנד (ריימונד מאסי). אלסוורת' טוהי (רוברט דגלאס) הוא מבקר אמנות והארכיטקטורה של העיתון והוא מתנגד ארסי לעבודותיו של רוארק.

דומיניק פרנקון (פטרישה ניל) היא עיתונאית בכירה ב"הכרזה" ומעריצה את עבודותיו למרות שאינה מכירה אותו אישית. היא מאורסת לארכיטקט פיטר קיטינג (קנת סמית'), בן כיתתו של רוארק שמצליח מאוד כי הוא "הולך בתלם" של דעת הקהל. לאחר שהיא מנתקת את יחסיה עם קיטינג היא נוסעת למחצבה השייכת לאביה, שם היא פוגשת את רוארק ומתאהבת בו למרות שאינה יודעת מי הוא.

רוארק מקבל הזמה לתכנן מגדל מגורים גדול "בניין אנרייט" ומשלים אותו בהצלחה. בקבלת הפנים פוגשת דומיניק את רוארק ואהבתה ניצתת שוב. היא מבקשת שיינשא לה בתנאי שיוותר על הארכיטקטורה שבגללה בזים לו כולם אך הוא מסרב. לבסוף היא נישאת לוואיינאנד למרות שאינה אוהבת אותו. ואיינאנד מכיר בכישרונו של רוארק ומזמין אותו לתכנן את ביתם.

קיטינג מקבל הזמנה לתכנן בית דירות גדול ומתקשה בתכנון. הוא מבקש מרוארק לתכנן בשמו. רוארק מסכים לעשות זאת חינם בתנאי שלא יהיו שום סטיות מתוכניתו. כשרוארק רואה שנעשו סטיות גסות בתוכנית, הוא מפוצץ את הבניין בעזרתה של דומיניק.

טוהי סוחט הודאה מקיטינג כי אכן רוארק תכנן את הבניין. רוארק נעצר ועומד למשפט. בינתיים יוצאים כל העיתונים נגדו פרט ל"הכרזה" כי ואיינאנד מכיר בערכו. הקהל מחרים את העיתון ומפגינים מתפרצים למערכת וזורעים הרס. ואיינאנד נכנע ומשנה את דעת העיתון אבל לא יכול לעמוד בהשפלה. הוא מזמן את רוארק, מטיל עליו לבנות גורד שחקים על שמו ומתאבד בירייה.

רוארק מייצג את עצמו במשפט ומשכנע את המושבעים בצדקת האינדיבידואליזם שהיא דרך חייו ובזכותה יש קידמה בעולם והם מזכים אותו.

לבסוף רואים את דומיניק המציגה את עצמה כגברת רוארק, עולה במעלית חיצונית על בית ויינאנד כשעל הגג ממתין לה הווארד רוארק בעמדת ניצחון.

==קישורים חיצוניים==

* [https://www.youtube.com/watch?v=swOxKu80JpU קדימון לסרט כמעיין המתגבר], באתר יוטיוב
* [http://www.tcm.turner.com/tcmdb/title/596/The-Fountainhead/ כמעיין המתגבר], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:סרטי האחים וורנר
קטגוריה:סרטי דרמה רומנטית
קטגוריה:סרטי גרי קופר
אלול תשע"ט

אלול תשע"ט הוא אלבום האולפן הרביעי של הזמר-יוצר הישראלי ישי ריבו. האלבום יצא לאור בט"ז באלול ה'תשע"ט - 16 בספטמבר 2019, על ידי חברת התקליטים אן אם סי. האלבום נתמך על ידי הסינגלים "הלב שלי" ו"סדר העבודה".

== רקע וכתיבה ==
האלבום הוא אלבום קונספט לימים נוראים, אשר משלב בין שירים מקוריים לבין פיוטים. על עטיפת האלבום, בנוסף לשם האלבום ושם האומן, כתוב בכתב ברייל עברי "אני לדודי ודודי לי" – ציטוט משיר השירים ו ג וראשי תיבות של "אלול". הכיתוב מופיע מימין לשמאל, ולא משמאל לימין כנהוג בכתב ברייל.

ב-17 באוקטובר 2019 הוכרז שהאלבום קיבל מעמד "אלבום זהב" על מכירת 15,000 עותקים.

האלבום הועלה לרשת הזרמת המדיה ספוטיפיי בסמוך לצאתו.

== סינגלים ==
* "נפשי" - יצא לאור ב-9 ביוני 2018 כסינגל הראשון מתוך האלבום. השיר נבחר לשיר העשור במצעד של רדיו קול ברמה, ל"דואט העשור" של אתר סרוגים ומקום 3 במצעד העשור של קול חי מיוזיק.
*"הלב שלי" - יצא לאור ב-29 בינואר 2019, כסינגל השני מתוך האלבום. עם יציאתו נכנס השיר אל המקום ה-4 במצעד של מדיה פורסט ולמקום הראשון ב, וזכה במקום השני במצעד הפזמונים העברי השנתי של גלגלצ, במקום ה-21 במצעד השנתי של מדיה פורסט, במקום ה-6 במצעד השנתי של כאן גימל, ובמקום ה-11 במצעד העשור של כאן גימל.
* "סדר העבודה" - יצא לאור ב-3 בספטמבר 2019 כסינגל השלישי מתוך האלבום. עם יציאתו נכנס השיר אל המקום ה-12 במצעד של מדיה פורסט.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי 2019
קטגוריה:אלבומי ישי ריבו
קטגוריה:אלבומי פיוטים
קטגוריה:אלבומי קונספט
קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומי פופ
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
טאג'יי גייל

טאג'יי גייל (באנגלית: Tajay Gayle; נולד ב-2 באוגוסט 1996) הוא אתלט ג'מייקני, אלוף העולם (דוחה 2019) בקפיצה לרוחק.

==ביוגרפיה==
===2019===
במשחקים הפאן אמריקאיים שנערכו בלימה, פרו באוגוסט 2019 זכה גייל במדליית כסף בקפיצה לרוחק בתוצאה של 8.17 מטר, אחרי חואן מיגל אצ'באריה מקובה (8.27 מטר).

====אלוף עולם====
באליפות העולם שנערכה בדוחה ספטמבר 2019 זכה גייל במדליית זהב בקפיצה לרוחק בשיא לאומי חדש של 8.69 מטר, לפני ג'ף הנדרסון מארצות הברית (8.39 מטר) וחואן מיגל אצ'באריה (8.34 מטר).

==שיאים אישיים==
===אצטדיון===
* קפיצה לרוחק: 8.69 מטר (2019), שיא ג'מייקה

==קישורים חיצוניים==

קטגוריה:אלופי עולם באתלטיקה
קטגוריה:אתלטים ג'מייקנים
קטגוריה:קופצים לרוחק
קטגוריה:ג'מייקנים שנולדו ב-1996
קטגוריה:קופצים לרוחק באולימפיאדת טוקיו (2020)
A Sinner in Mecca

A Sinner in Mecca (בעברית: חוטא במכה) הוא סרט תיעודי אמריקאי שיצא ב-2015. הסרט בוים על ידי הבמאי ההודי-אמריקאי פרבאז שארמה . הסרט מתעד את עליית החג' של שרמה, מוסלמי גאה גלוי, למכה שבערב הסעודית.

הסרט הוקרן לראשונה בפסטיבל הוט דוקס הקנדי ב-24 במרץ 2015. הסרט הוקרן באופן מסחרי ב-4 בספטמבר 2015.<ref></ref>

== ראו גם ==

* להט"ב ואסלאם
* A Jihad for Love

== קישורים חיצוניים ==
* 

== הערות שוליים ==

קטגוריה:סרטי 2015
קטגוריה:סרטי להט"ב אמריקאיים
קטגוריה:סרטי להט"ב תיעודיים
קטגוריה:סרטים על להט"ב ואסלאם
רעידת האדמה בקשמיר (2019)

רעידת האדמה בקשמיר הייתה רעידת אדמה שהתרחשה ב-24 בספטמבר 2019 ב-16:01:55 לפי השעון המקומי (11:01:55 בשעון UTC). כתוצאה מרעידת האדמה, נהרגו 40 איש ו-850 איש נפצעו.

מוקד הרעש היה באזאד קשמיר.

== ראו גם ==
* רעידת האדמה בקשמיר (2005)

== קישורים חיצוניים ==
<div class="mw-content-ltr">
* 
</div>

== הערות שוליים ==

קשמיר
קטגוריה:פקיסטן: היסטוריה
קטגוריה:אסונות בפקיסטן
2019
קטגוריה:קשמיר
הסוכנות הפדרלית לתחבורת ימים ונהרות

הסוכנות הפדרלית לתחבורת ימים ונהרות (ברוסית: Федеральное агентство морского и речного транспорта) הוא גוף ממשלתי פדרלי בפדרציה הרוסית המופקד על ניהול נכסי מדינה, שמירה על משימות הקשורות לאבטחת התעבורה הימית ומספק שירותים בתחום התחבורה הימית. מהווה יחידת סמך של משרד התחבורה של הפדרציה הרוסית.

הסוכנות מפעילה את שירות החילוץ הימי הממשלתי.
== סקירה כללית ==
הסוכנות הפדרלית לתחבורת ימים ונהרות היא הסוכנות האחראית על ניהול רכוש המדינה, מתן שירותים ציבוריים ותפקידי אכיפת חוק בתחום התחבורה הימית והנהרות. יש לה גם אחריות הקשורה לפיתוח ענף הדיג הימי והנמלים. הסוכנות מהווה לסמכות המוסמכת בתחום התחבורה הימית והיא ממלאת אחר התחייבויות הנובעות מההסכמים הבינלאומיים של הפדרציה הרוסית בתחום זה. פעילותה מוגדרת ומוסדרת בהוראת נשיא הפדרציה הרוסית, היא כפופה להחלטות המועצה הימית, בכירי משרד התחבורה, אסטרטגיית התחבורה של הפדרציה הרוסית עד 2030 והיא מיישמת את סעיפי התוכנית הפדרלית "פיתוח מערכת התחבורה של הפדרציה הרוסית (לשנים 2010-2020)". היא פועלת לפיתוח תשתית מודרנית ויעילה לתובלה ימית וזהו אחד מסדרי העדיפויות שלה. כמו כן, היא נועדה להבטיח את הזמינות, הנפח והתחרותיות בתחום התחבורה הימית, בהתאם לאסטרטגיית הפיתוח של ממשלת הפדרציה הרוסית. עבודותיה כוללות פעילויות הקשורות להשתלבות במערכת התחבורה העולמית ופעילויות הקשורות בתחבורה ימית בינלאומית.

== היסטוריה ==
כיוון=שמאל}}
הקומיסריון העממי לתחבורת המים (ברוסית: Народный комиссариат водного транспорта, בקיצור Наркомвод) הוקמה ב-30 בינואר 1931. היה זה המשרד הסובייטי לתחבורת מים והיה האחראי הבלעדי לאחזקת תחבורה ימית ונהרות וניהל את צי הסוחר הסובייטי. 

ב-9 באפריל 1939 בוטל המשרד והתפצל לקומיסריון העממי של צי הנהרות ולקומיסריון העממי של הצי הימי.

הסוכנות הפדרלית לתחבורת ימים ונהרות הוקמה ב-9 במרץ 2004 בעקבות צו נשיא הפדרציה הרוסית מס' 314.

== מבנה וניהול ==
על פי החלטת הממשלה מספר 371 מיום 23 ביולי 2004, הסוכנות מדווחת למשרד התחבורה של הפדרציה הרוסית. ראש הסוכנות הפדרלית לתחבורה ימית ונהרות הוא סגן שר התחבורה של הפדרציה הרוסית. ראש הסוכנות נעזר בחמישה סגנים ושבעה ראשי מחלקות; ראש המחלקה לכלכלה וכספים; ראש מחלקת תובלה ימית. ראש מחלקת אבטחת תחבורה, ראש מינהל, ראש המחלקה לנמלים ופיתוח תשתיות, ראש מחלקת רכוש המדינה ותמיכה משפטית, ראש מינהל אבטחת ספינות.

== תחומי פעילות ==
פעילויות הסוכנות הפדרלית לתחבורה ימית ונהרות הן ניהול נמלי הים, הוצאת אישורים לניווט, תפעול שירות חילוץ והצלה ימי ותיאום, מניעה וחיסול אסונות דליפת נפט לים, מתן אישור/רישיון לגופים פרטיים לאספקת שירותי הצלה ויחידות חילוץ, מצילים ואזרחים הרוכשים מעמד של מצילים ועוסק בחיפוש והצלה, תחזוקת פעילויות ימיות, ניהול פנקס קווי ים, ניהול נתיבי מים יבשתיים, מתן אישור קברניט לספינות ניווט ועוד.

== קישורים חיצוניים ==

* 

== הערות שוליים ==

קטגוריה:רוסיה: ארגונים ממשלתיים
ורניקי

ורניקי (באוקראינית ורוסית: Вареники) הם כיסונים שמקורם במטבח האוקראיני, המקבילים במידה רבה לפירוגי מהמטבח הפולני. המילויים לוורניקי מגוונים מאוד וכמעט בלתי מוגבלים. הגרסאות המקובלות כוללות בין היתר טבורוג (מלוח או מתוק), תפוחי אדמה, כרוב, דובדבן חמוץ, בשר טחון, פטריות, ואף ריבה.

מקור השם בשורש вар" ("var")", שפירושו "לבשל" באוקראינית. את הכיסונים מכינים באופן מסורתי מעיגול בצק, שנסגר לרוב בצורת חצי סהר. לאחר מכן מבשלים את הכיסונים במים חמים.

ורניקי עם בשר או תפוחי אדמה מוגשים בדרך כלל עם בצל מטוגן ושמנת חמוצה, ואילו ורניקי מתוקים, עם מילוי טבורוג, דובדבנים או פירות יער מוגשים בדרך כלל עם חמאה וסוכר או ריבה.

במטבח הרוסי קיים מאכל דומה מאוד בשם פילמני. הפילמני נבדל מוורניקי בעיקר בצורתו: ורניקי הם בצורת חצי ירח, ואילו בפלמני הקצוות נסגרים. בנוסף, בדרך כלל פילמני ממולאים בבשר טחון נא עם בצל, בעוד שבוורניקי אפשר להשתמש בבשר טחון שכבר עבר עיבוד לפני כן. הבצק לפילמני לרוב מעט דק יותר.

<gallery mode="packed" widths="180px" heights="180px">
קובץ:Wareniki.JPG|ורניקי עם בצל מטוגן ושמנת חמוצה.
קובץ:RawVarenyky.jpg|ורניקי בטרם הבישול.
קובץ:Вареники с вишней.jpg|ורניקי אוקראינים ממולאים בדובדבן חמוץ.
</gallery>

== לקריאה נוספת ==
<div class="mw-content-ltr">
* W. W. Pochljobkin: Nationale Küchen. Die Kochkunst der sowjetischen Völker. Moskau/Leipzig 1984, S. 77–78.
</div>

== קישורים חיצוניים ==

קטגוריה:המטבח האוקראיני
קטגוריה:כופתאות
א-שייח' אל-עפרית

איסרן (ישראל) רוזיו (בערבית: أيسران إسرائيل روزيو), המוכר בכינויו אַ-שֵּׁייח' אַלְ-עִפְרִית (בערבית: الشيخ العفريت; תעתיק מדויק: אלשיח' אלעפרית; משמעות הכינוי: המאסטרו השד, כלומר המוכשר כמו שד; תוניס, 1897 – אריאנה, 2 ביולי 1939), היה זמר יהודי-תוניסאי.

==קורות חיים==
נולד ברובע היהודי בגטו בשכונת אל-חפסיה שבתוניס, לאבא ממוצא מרוקאי ואמא מלוב. לאחר שאביו שב למרוקו, הפך למפרנס העיקרי במשפחה בעת שמכר עוגיות שאימו הכינה. בהמשך עבד במפעל לטחינת קפה.
מעולם לא למד בבית ספר, אך הודות למקהלת הפיוט התגלה כבעל קול מיוחד במיוחד בסוגת המאלוף. אשר מזרחי שיתף איתו פעולה. מדי יום שלישי הופיע בארמונו של הביי מושל תוניסיה.

נפטר ב-26 ביולי 1939 בפרבר העיר תוניס, אריאנה, לאחר מאבק בשחפת, והותיר אחריו 480 שירים. הותיר שלוש בנות וחמישה בנים, שהאחרון בהם נולד לאחר מותו. נקבר בבית הקברות היהודי בורג'ל בעיר תוניס.

<gallery widths="200px" heights="200px">
Chikh El Efrit tomb 2.jpgקבר א-שייח' אל-עפרית בבית הקברות היהודי בורג'ל בעיר תוניס
</gallery>
==קישורים חיצוניים==

== הערות שוליים ==

קטגוריה:זמרים יהודים תוניסאים
קטגוריה:אומנים יהודים שפעלו בארצות ערב
קטגוריה:אמנים יהודים הידועים בשם במה
קטגוריה:ילידי 1897
קטגוריה:נפטרים ב-1939
יורי רטס

יורי רטס (באסטונית: Jüri Ratas; נולד ב-2 ביולי 1978) הוא פוליטיקאי אסטוני שכיהן כראש ממשלת אסטוניה ה-18 ומנהיגה של מפלגת המרכז בין השנים 2016–2021.

== קריירה פוליטית ==
בין השנים 2005–2007, רטס היה ראש עיריית טאלין. לאחר סיום תפקידו, התמודד בבחירות הפרלמנטריות ב-2007 ונבחר לפרלמנט האסטוני, הריגיקוגו (Riigikogu).

מאז בחירתו לפרלמנט ועד שנת בחירתו לראשות הממשלה ב-2016, כיהן כסגן הנשיא של הפרלמנט. בשנת 2015 החל לשמש גם בתפקיד סגן הדובר של הפרלמנט.

ב-5 בנובמבר 2016 נבחר לתפקיד יושב הראש של מפלגת המרכז והחליף בתפקיד זה את אדגר סוויסאר, מייסד המפלגה, ראש ממשלת אסטוניה הראשון וראש עיריית טאלין בשנים 2001–2004 ו-2007–2015.

ב-9 בנובמבר 2016, לאחר התעלמות מקריאות להדחתו והפסדתו בהצעת אי-אמון, התפטר טאווי רייוואס מתפקיד ראש הממשלה. ב-23 בנובמבר, בעקבות שיתוף פעולה בין מפלגת המרכז, המפלגה הסוציאל-דמוקרטית ומפלגת המולדת, הוקמה קואליציה חדשה בראשותו של רטס והוא נבחר לראש ממשלת אסטוניה ה-18.

לאחר הבחירות הפרלמנטריות ב-2019, דחה את הצעתה של מפלגת הרפורמה (שזכתה ברוב הקולות) להקמת קואליציה חדשה. ב-17 באפריל ניתן לרטס המנדט להרכבת ממשלתו השנייה ורטס המשיך לכהן בקדנציה נוספת.

במהלך כהונתו נכנסה המדינה לגירעון, לאחר שנים רבות שהייתה בצמיחה. בעקבות זאת, נמתחה ביקורת מצד הנציבות האירופית והבנק המרכזי האסטוני.

רטס התפטר מתפקידו כראש ממשלה ב-13 בינואר 2021 לאחר שהתובע הכללי חשד במפלגת המרכז ב"מעורבות פלילית" בשערוריית השפעת מעורבות של איש העסקים הילר טדר<ref></ref>. רטס הצהיר כי אין לו שום ידיעה על הפרשה לכאורה ולא ביצע כל עוול, אך התפטר על מנת לקחת אחריות פוליטית לשערורייה<ref></ref>. הוא המשיך לכהן כראש ממשלה באופן זמני עד שהוקמה קואליציה חדשה ב-26 בינואר והוחלף על ידי קאיה קאלאס<ref></ref>. 

== חיים אישיים ==
רטס נולד בטאלין. הוא בעל תואר ראשון במנהל עסקים ותואר שני במדעי הכלכלה מאוניברסיטת טאלין לטכנולוגיה, ובעל תואר ראשון למשפט מאוניברסיטת טרטו.

נשוי לקארין ואב לבת ושלושה בנים. אביו הוא הפוליטיקאי ריין רטס.

בנוסף לשפה האסטונית, רטס דובר אנגלית שוטפת ובעל שליטה בסיסית ברוסית, שוודית ופורטוגזית.

== קישורים חיצוניים ==

== הערות שוליים ==

קטגוריה:פוליטיקאים אסטונים
קטגוריה:ראשי ממשלת אסטוניה
קטגוריה:ילידי 1978
לוסי ליימן

לוסי קתרין ליימן (באנגלית: Lucy Katherine Liemann; נולדה ב-24 בנובמבר 1973) היא שחקנית בריטית.

==ביוגרפיה==
ליימן נולדה ברובע בארנט שבלונדון.
אחרי סיום הלימודים צדה את עינו של צייד כישרונות שהפציר בה להיות מדבבת. ליימן החלה ללמוד בבית הספר למשחק Academy of Live and Recorded Arts. היא הופיעה בתיאטרון, בטלוויזיה ובקולנוע.

על הבמה שיחקה ליימן בהפקה הלונדונית המקורית של המחזה "Phallacy" מאת קארל דז'ראסי שהועלה בשנת 2005.

אחרי סדרה של תפקידים בתוכניות טלוויזיה בריטיות, בהן "The Bill" ובסדרה "פוארו" על פי הרומנים של אגאתה כריסטי. היא גילמה את לוסי בסרט "זהות אבודה", השלישי בסדרת סרטי ג'ייסון בורן.

ליימן שיחקה בתפקיד קבוע בדמות סם פיליפס בסדרת הטלוויזיה "תפאורות קרטון", וכיכבה בתפקיד ג'סמין שטראוס בעיבוד המחודש של סדרת רג'י פרין של ה-BBC. בשנים 2010 עד 2014 כיכבה בסדרה הקומית "כבוד הכומר" לצדו של טום הולנדר.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="2" | 2005
| נשות הכדורגלנים: אקסטרה טיים
| dir="ltr" | Footballers' Wives: Extra Time
| פני הרקורט
| סדרת טלוויזיה (פרק אחד)
|-
|
| dir="ltr" | The Bill
| רות קוֹין
| סדרת טלוויזיה (פרק אחד)
|-
| 2005, 2008
| פוארו
| dir="ltr" | Agatha Christie's Poirot
| מיס ברג'ס / סוניה
| בפרק "Cards on the Table", ובפרק "Third Girl"
|-
| rowspan="3" | 2006
| צוות איי טי
| dir="ltr" | The IT Crowd
| ג'ולי
| בפרק "The Haunting of Bill Crouse"
|-
|
| dir="ltr" | Are You Ready for Love
| רייצ'ל
|
|-
|
| dir="ltr" | Private Life
| רות אקרוייד
| סרט קצר
|-
| rowspan="4" | 2007
|
| dir="ltr" | Nuclear Secrets
| ג'נט צ'יזהולם
| דוקודרמה
|-
| לב פראי
| dir="ltr" | Wild at Heart
| גלוריה
| סדרת טלוויזיה (פרק אחד)
|-
| זהות אבודה
| dir="ltr" | The Bourne Ultimatum
| לוסי
|
|-
|
| dir="ltr" | Rob Newman's History of the World... Backwards
| הדוכסית של פדואה
| סדרת טלוויזיה (פרק אחד)
|-
| 2008
|
| dir="ltr" | MindFlesh
| טסה
|
|-
| 2008 - 2009
| תפאורות קרטון
| dir="ltr" | Moving Wallpaper
| סם פיליפס
| סדרת טלוויזיה (18 פרקים)
|-
| rowspan="2" | 2009
| רג'י פרין
| dir="ltr" | Reggie Perrin
| ג'סמין
| סדרת טלוויזיה (12 פרקים)
|-
| מלון בבילון
| dir="ltr" | Hotel Babylon
| שארלוט ניוהאוס
| סדרת טלוויזיה (פרק אחד)
|-
| 2010–2014
| כבוד הכומר
| dir="ltr" | Rev,
| אלי פטמן
| סדרת טלוויזיה (14 פרקים)
|-
| rowspan="2" | 2011
| לואיס
| dir="ltr" | Lewis
| בת'אן ויקרי
| בפרק "Mind Has Mountains"
|-
| תחבולות חדשות
| dir="ltr" | New Tricks
| אנה קינג
| בפרק "Lost in Translation"
|-
| 2013
| רציחות במידסומר
| dir="ltr" | Midsomer Murders
| ביאטריקס אורדיש
| בפרק "Schooled in Murder
|-
| rowspan="2" | 2014
|
| dir="ltr" | Moving On
| סמנתה
| בפרק "Madge"
|-
|
| dir="ltr" | Agatha Raisin and the Quiche of Death
| שרה בלוקסבי
| סדרת טלוויזיה
|-
| 2016
|
| dir="ltr" | HIM
| בת'
| מיני-סדרה
|-
|2023
|עוברי אורח
|The Strays
|אמנדה
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה בריטיות
קטגוריה:שחקניות תיאטרון בריטיות
קטגוריה:בריטיות שנולדו ב-1973
קטגוריה:בריטים שנולדו ב-1973
דרך התה העתיקה

מפת דרך התה
דרך התה (בסינית: 茶马古道, בפיניין: Chá Mǎ Gǔ Dào, מילולית "דרך הסוס תה") המכונה כיום בדרך כלל דרך התה העתיקה הייתה רשת של שבילים המתפתלים בהרי סצ'ואן, יונאן וטיבט בדרום מערב סין, שנועדו לשמש את סוחרי התה. לעיתים מכונה גם דרך המשי הדרומית או דרך המשי הדרום-מערבית והיא מהווה חלק ממערכת מסלולים מורכבת המחברת בין סין ודרום אסיה.

ישנם מספר אלמנטים ארכאולוגיים ומונומנטליים ששרדו, כולל שבילים, גשרים, תחנות דרך, עיירות שוק, ארמונות, עמדות גבול ומקדשים לאורך המסלול. מלבד חשיבותה של הדרך לפעילות המסחרית, באופן משמעותי יותר היה הדרך הייתה קריטית לחילופי תרבות בין תת היבשת ההודית, טיבט ודרום-מערב סין. במיוחד, הדרך מילאה תפקיד חשוב מאוד בהתפשטות הבודהיזם בסין ודרום אסיה.

== היסטוריה ==
גברים מעמיסים תה, מחוז [[סצ'ואן, סין, 1908, צילום:ארנסט הנרי וילסון]]
סצ'ואן ויונאן, ככל הנראה, הם האזורים הראשונים לייצור התה בעולם. התיעוד הראשון של טיפוח התה טוען שהתה טופח על הר מנגדינג בסצ'ואן (蒙顶山) בין צ'נגדו ויא'אן מוקדם יותר מאשר שנת 65 לפנה"ס. יא'אן היה מוקד חשוב בסחר התה עד המאה העשרים. מלבד תה, מוצרי משי מצ'נגדו ובמיוחד שוג'ין (蜀锦), נסחרו גם בדרך זו לדרום אסיה מלפני 2000 שנה בערך.

מלפני אלף שנים, דרך התה הייתה הקישור המסחרי העיקרי מיונאן לבנגל דרך מיאנמר; לטיבט ולמרכז סין דרך מחוז סצ'ואן. בנוסף לתה, שיירות הפרדות שנעו בדרך זו נשאו מלח. אנשים וגם סוסים נשאו מטענים כבדים, כשהם נושאים לעיתים מעל 60–90 קילוגרמים תה, שלעיתים קרובות היה יותר ממשקל גופם. הסבלים נשאו מטות עם מוטה ממתכת, הן לצורך איזון תוך כדי הליכה והן כדי לסייע בתמיכה בעומס בזמן מנוחתם, כך שהם לא היו צריכים להניח את המטען.

מאמינים כי זו הייתה רשת המסחר העיקרית לתה והתפשטה ברחבי סין ואסיה מראשיתה במחוז פואר, ליד מחוז סמאתי ביונאן.

המסלול זכה לשם דרך הסוס-תה בשל סחר נפוץ של סוסים טיבטיים לתה סיני, נוהג שתחילתו לפחות משושלת סונג, כאשר הסוסים החסונים היו חשובים לסין כדי להילחם בנוודים לוחמים בצפון.

== תוכניות עתידיות ==
במאה ה-21 נעשה שימוש במורשת דרך התה לקידום בניית מסילת ברזל שתקשר בין צ'נגדו ללהאסה. מסילת הברזל המתוכננת הזו, היא חלק מתוכנית החומש ה-13 של הרפובליקה העממית של סין, נקראת מסילת סצ'ואן-טיבט (川藏 铁路) ומתוכננת לחבר בין ערים לאורך המסלול כולל קנגדינג.

== גלריה ==
<gallery>
קובץ:飞仙阁摩崖造像照片.JPG|
קובץ:皇茶园.JPG|גן התה המלכותי, על שמו של הקיסר שיאוזונג מסונג (1186 לספירה) בהר מנגדינג, המקום בו תועד טיפוח התה לראשונה (65 לפני הספירה).
קובץ:衬腰岩茶马古道照片.jpg|הדרך העתיקה ששרדה בפוג'יאנג בין צ'נגדו ליא'אן.
קובץ:唐代甘溪坡茶马古道驿站遗址.jpg|
קובץ:边茶官库.jpg|
קובץ:石塔寺石塔照片.jpg|
קובץ:Markam County Tibet.jpg|
קובץ:Chamdo Mekong.png|
קובץ:Nathu La.jpg|
</gallery>

== ראו גם ==
* תה
* דרך משי

== קישורים חיצוניים ==

* [http://www.silkroadfoundation.org/newsletter/2004vol2num1/tea.htm קרן דרך המשי] - מאמר סמכותי על מסלול התה העתיק מאת יאנג פוקאן, מנהל האקדמיה למדעי החברה ביונאן.
* [http://ngm.nationalgeographic.com/2010/05/tea-horse-road/jenkins-text דרך התה - מגזין נשיונל ג'יאוגרפיק]

== הערות שוליים ==

קטגוריה:טיבט: היסטוריה
קטגוריה:סין: רכבות
קטגוריה:סין: כלכלה
קטגוריה:אסיה: כלכלה
עונת 2007/2008 בליגת כדורגל נשים

עונת 2007/2008 בליגת כדורגל נשים הייתה העונה ה-10 של ליגות כדורגל הנשים בישראל תחת אחריות הההתאחדות לכדורגל בישראל. העונה הסדירה נפתחה ב-20 בנובמבר 2007 והסתיימה ב-22 באפריל 2008.

הליגה הסדירה כללה 12 קבוצות, ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל.

מכבי חולון, אלופת העונה הקודמת, הגנה על תוארה וזכתה באליפות בפעם החמישית בתולדותיה.

== טבלת הליגה הסדירה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|- bgcolor="#D0F0C0"
|1
|מכבי חולון
|22
|21
|0
|1
|139
|6
|133
|63
|העפילה לשלב המוקדמות של ליגת האלופות בכדורגל נשים
|-
|2
|אס"א תל אביב
|22
|20
|1
|1
|107
|8
|99
|61
|
|-
|3
|מכבי כישרונות חדרה
|22
|16
|2
|4
|67
|30
|37
|50
|
|-
|4
|הפועל באר שבע
|22
|12
|2
|8
|70
|48
|22
|38
|
|-
|5
|מכבי צור שלום ביאליק
|22
|9
|2
|11
|35
|49
|14-
|29
|
|-
|6
|מ.כ. רמת השרון
|22
|8
|5
|9
|54
|35
|19
|29
|
|-
|7
|הפועל עירוני פתח תקווה
|22
|8
|4
|10
|36
|38
|2-
|28
|
|-
|8
|מכבי באר שבע
|22
|8
|3
|11
|50
|57
|7-
|27
|
|- 
|9
|בנות סכנין
|22
|6
|4
|12
|33
|75
|42-
|22
|
|- 
|10
|בנות קיסריה טבעון
|22
|6
|4
|12
|38
|58
|20-
|22
|
|- 
|11
|הפועל עירוני ראשון לציון
|22
|3
|3
|16
|28
|84
|56-
|12
|
|- 
|12
|הפועל מרמורק
|22
|0
|0
|22
|7
|176
|169-
|0
|
|}

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| שירלי אוחנה
|מכבי חולון
|align="center"|55
|-
|rowspan="2" align="center" |2
| אדווה טוויל
|אס"א תל אביב
|rowspan="2" align="center"|25
|-
| עדי יחס
|הפועל באר שבע
|-
|rowspan="2" align="center" |4
| מיטל דיין
|אס"א תל אביב
|rowspan="2" align="center"|22
|-
| קרין פרץ
|מכבי באר שבע
|}

==ראו גם==
* גביע המדינה בכדורגל נשים 2007/2008

==קישורים חיצוניים==
* [http://www.football.org.il/leagues/league/?league_id=637&season_id=9 עונת 2008–2007 בליגת נשים], באתר ההתאחדות לכדורגל בישראל
* [http://womansoccerworld.goop.co.il/ כדורגל נשים-כתבות,עדכונים,ראיונות,ה-כ-ל-!], באתר של [http://womansoccerworld.goop.co.il/ דודידו]

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2007
קטגוריה:תחרויות כדורגל ב-2008
קטגוריה:2007 בישראל: כדורגל
קטגוריה:2008 בישראל: כדורגל
דרגון בול: קללת אבני האודם

דרגון בול: האגדה של שנרון (ביפנית: Doragon Bōru Shenron no Densetsu ,ドラゴンボール 神龍の伝説), נודע גם בארצות הברית בשם דרגון בול: קללת אבני האודם (באנגלית: Dragon Ball: Curse of the Blood Rubies) הוא סרט קולנוע יפני מסוגת האנימה. את הסרט ביים דייסוקה נישיו. היה זה הסרט הראשון המבוסס על הסדרה "דרגון בול", והראשון בסדרת סרטי המשכים אלטרנטיביים.

הסרט יצא לאור בבתי הקולנוע היפניים ב-20 בדצמבר 1986, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-28 בדצמבר 1989. הסרט גם דובב לעברית.

הסרט מתאר בצורה שונה מעט את מסעו של גוקו אחר כדורי הדרגון בול ואת מפגשיו עם בולמה, אולונג, יאמצ'ה, פואר ומאסטר רושי.

==דמויות חדשות==
* פני - נערה צעירה שזקוקה לעזרתו של קאמה סנין, הלוחם האגדי, על מנת שיציל את כפר מגוריה מהמלך גורומס ואנשיו.
* המלך גורומס - שליט ממלכת גורמת'. מלך אנושי לשעבר, שיצר החמדנות שלו להשיג את אבני האודם גרם לשפל כלכלי בממלכתו. הוא הפך בהדרגה לייצור דמוי מפלצת. הוא נלחם בגוקו, וחוזר חזרה לצורתו המקורית לאחר ששנרון משמיד את אבני האודם. שמו מבוסס על המונח גורמה.
* רייבן ומייג'ור דומו - חייליו של המלך גורומס, שמחפשים עבורו את כדורי הדרגון בול.

==קישורים חיצוניים==

קטגוריה:סרטי 1986
קללת אבני האודם
קטגוריה:סרטי אנימה
קטגוריה:טואי אנימציה: סרטים
קטגוריה:סרטי אנימה מ-1986
שברולט מונזה (סין)

שברולט מונזה (סין) (באנגלית: Chevrolet Monza (China)) היא מכונית משפחתית מתוצרת יצרנית הרכב הסינית SAIC-GM (בסינית: 上汽通用汽车, שם מלא: SAIC General Motors Corporation Limited, שם רשמי: Shanghai General Motors Company Ltd, Shanghai GM), חברת בת של סאיק מוטור, אשר מיוצרת ברישיון שברולט משנת 2019 ועד היום.

"SAIC-GM" מתמקדת במכירת דגמי שברולט, ביואיק וקאדילק בסין.

==דגמים==
* "320T".
* "RS 330T".

==מאפיינים==
* דגם "שברולט מונזה (סין)" הוצג לראשונה בתערוכת המכוניות הבינלאומית "Auto Guangzhou" ב-21 במרץ 2019.
* 4 דלתות - סדאן.
* 5 נוסעים.
* פלטפורמה "שברולט מונזה (סין)" זהה לפלטפורמה של הדגמים: "Buick Excelle GT" ו-"Buick GL6" .
* מנוע קדמי.
* מנוע בנזין.
* מגדש טורבו.
* קיבולת מכל דלק - 44 ליטר.
* תאוצה בין 0–100 קמ"ש היא 11.9 שניות (מנוע 1.0 ליטר מגדש טורבו).
* תאוצה בין 0–100 קמ"ש היא 8.4 שניות (מנוע 1.3 ליטר מגדש טורבו).

==תמונות==
<gallery mode="packed" heights="120">
קובץ:Chevrolet Monza 001.jpg | "שברולט מונזה" (סין), 2019
קובץ:Chevrolet Monza 004.jpg | "שברולט מונזה" (סין), 2019
קובץ:Chevrolet Monza 006.jpg | "שברולט מונזה" (סין), 2019
קובץ:Chevrolet Monza 007.jpg | "שברולט מונזה" (סין), 2019
קובץ:Chevrolet Monza 008.jpg | "שברולט מונזה" (סין), 2019
קובץ:Chevrolet Monza CN Red Line 01 China 2019-03-28.jpg | "שברולט מונזה" (סין), 2019
קובץ:Chevrolet Monza CN Red Line 02 China 2019-03-28.jpg | "שברולט מונזה" (סין), 2019
קובץ:Chevrolet Monza CN RS 02 China 2019-03-28.jpg | "שברולט מונזה" (סין), 2019
</gallery>

==ראו גם==
* שברולט מונזה
* שברולט טראקר (סין)

== קישורים חיצוניים ==
* 

* 
* 
* 

==הערות שוליים==

קטגוריה:דגמי מכוניות שהושקו ב-2019
קטגוריה:מכוניות משפחתיות
מונזה סין
קטגוריה:כלי רכב המיוצרים בסין
דליבור ברוזוביץ'

דליבור ברוזוביץ' (בקרואטית: Dalibor Brozović; 28 ביולי 1927, סרייבו – 19 ביוני 2009 זאגרב) הוא בלשן ופוליטיקאי קרואטי. הוא דוד של הבלשן הקרואטי רנקו מטסוביץ'.

דליבור ברוזוביץ' נולד בסרייבו, אז חלק של ממלכת יוגוסלביה. לאחר סיום בית הספר הוא המשיך בלימודים וסיים אוניברסיטת זאגרב. בשנת 1957 הוא סיים את דוקטורט.

תקופה קצרה דליבור ברוזויץ' עבר באקדמיה לתיאטרון בזאגרב ואחר כך עבר ללמד באוניברסיטת ליובליאנה. בשנת 1956 הוא התחיל לעבוד באוניברסיטת זאדאר בה שירת במשרת פרופסור בשנים 1968–1990, עד שעבר לפוליטיקה.

בשנת 1975 הוא קיבל דרגת חבר בהתכתבות באקדמיה למדעים של יוגוסלביה ובשנת 1986 התקבל כחבר.

משנת 1946 דליבור ברוזוביץ' היה חבר של המפלגה הקומוניסטית של יוגוסלביה. בסוף שנות ה-80 של המאה ה-20 הוא היה בין המייסדים וסגן-נשאי של איגוד הדמוקרטי הקרואטי. מפלגה זו זכתה בבחירות של 1990 והדיחה את הקומוניסטים משלטון לאחר 45 שנים. דליבור ברוזוביץ' מונה לסגן נשיא של קרואטיה והיה חבר הפרלמנט בשנים 1992–1995.

דליבור ברוזוביץ' ידוע בחקר השפה הקרואטית. הוא דוגל בכך שהשפה הקרואטית היא שפה נפרדת מהשפה הסרבית. כבר בשנת 1967 הוא היה בין המחברים עצומה בנושא. הוא תמך בקו לאומני זה במשך שנים וחיזק אותו לאחר שקרואטיה קיבלה את עצמאותה.

== עבודות ==
<div class="mw-content-ltr">
*Standardni jezik (Standard Language), Zagreb, 1970
* "Fonologija hrvatskoga književnog jezika" (Phonology of the Croatian Standard Language) in the book by a collective of authors Povijesni pregled, glasovi i oblici hrvatskoga književnog jezika (Historical Overview, Sounds and Forms of the Croatian Standard Language), Zagreb, 1991</div>

==קישורים חיצוניים==
* [https://www.jstor.org/stable/24600840?seq=1/analyze קורות חיים]
* [https://www.ae-info.org/ae/Member/Brozovic_Dalibor דף אישי באתר האקדמיה האירופית]

קטגוריה:מדענים קרואטים
קטגוריה:פוליטיקאים קרואטים
קטגוריה:בלשנים ולשונאים
קטגוריה:קרואטים שנולדו ב-1927
קטגוריה:נפטרים ב-2009
סאגת רגנאר לודברוק

רגנאר לודברוק בצינוק הנחשים. מאת הוגו המילטון, 1830
מעשיות ראגנאר לודברוק (בנורדית עתיקה: Ragnars saga loðbrókar) הוא סאגה איסלנדית מהמאה ה-13 על השליט הוויקינגי רגנאר לודברוק מהמאה ה-9 לספירה. היצירה כתובה לאחר וולסונגה סאגה (Völsunga saga), באותו כתב היד. הסיפור מתאר את מסעותיו של רגנאר, נישואיו לאצילה ת'ורה בתו של מושל אסטרייטלנד, נישואיו המאוחרים עם הנסיכה אסלוג, מעשי בניהם בקרב, ומותו של ראגנאר בידי המלך אלה השני, מלך נורת'מבריה.<ref name="Winder 77"></ref>

סאגת רגנאר מקשרת בין הדמויות האגדיות של סיגורד וברינהילדר לבין האירועים ההיסטוריים של המאה ה-9 עד המאה ה-11, ומספק מקור מרכזי לשושלת בית המלוכה הנורווגי על ידי הצגת סיגורד כאב קדמון.

הסאגה היא חלק מסאגות האיסלנדים (Íslendingasögur), סיפורי גבורה שנכתבו בין המאות ה-12 וה-14 על המשפחות הבולטות של איסלנד, סאגות אלו מתרחשות בתקופה שבין השנים 930–1030, המכונה בתולדות איסלנד "עידן הסאגות"; סאגות אלו נחשבות כפנינת הסאגות האיסלנדיות ונוטות לעסוק בדמויות "גדולות מן החיים" מבין בני ארץ זו, ובראשן ראגנאר לודברוק.

==מקורות==
* Schlauch, Margaret (1978). The saga of the Volsungs: the saga of Ragnar Lodbrok together with the Lay of Kraka. New York
* Waggoner, Ben (2009). The Sagas of Ragnar Lodbrok. New Haven, CT

==הערות שוליים==

קטגוריה:ויקינגים
קטגוריה:ספרות ימי הביניים
קטגוריה:ספרות איסלנדית
קטגוריה:ספרות נורווגית
קטגוריה:מעשיות ואגדות
קטגוריה:מיתולוגיה נורדית
קטגוריה:סוגות ספרותיות
אתלט נייטרלי מורשה

הסמל של אתלטים נייטרלים מורשים בתחרויות של [[התאחדות האתלטיקה הבינלאומית.]]
הסמל של אתלטים נייטרלים מורשים בתחרויות של [[התאחדות האתלטיקה האירופאית.]]
אתלט נייטרלי מורשה (באנגלית: Authorised Neutral Athlete, או בראשי תיבות: ANA) הוא שם הקטגוריה בה מורשים אתלטים רוסיים להתחרות בתחרויות אתלטיקה בינלאומיות, מאז שנחשפה שערוריית הסמים בספורט של אתלטים ואתלטיות מרוסיה ב-2014.

== היסטוריה ==
בשנת 2010 החל ויטאלי סטפאנוב, שעבד בסוכנות הרוסית למניעת סימום בספורט, למסור לסוכנות העולמית נגד סמים בספורט מידע הטוען כי הסוכנות אפשרה סימום שיטתי של אתלטים. החוקר הראשי של הסוכנות העולמית נגד סמים בספורט, ג'ק רוברטסון, האמין כי הד תקשורתי נחוץ להתקדמות חקירת הפרשה, ולכן פנה לעיתונאי הגרמני האיו ספלט, שבעבר דיווח על סימום בספורט בגרמניה המזרחית, על מנת שיסקר את הפרשה. בדצמבר 2014, תאגיד השידור הגרמני ARD שידר את התחקיר של ספלט, שנקרא "סוד הסימום: כיצד רוסיה מייצרת את האלופים שלה", וחשף טענות על סימום רוסי שיטתי. במרכז התחקיר רואיינו ויטאלי סטפאנוב ואשתו, יוליה סטפאנובה, שכאתלטית ייצגה את רוסיה באליפות עולם באתלטיקה, וטענו כי בכירים בהתאחדות האתלטיקה הרוסית סיפקו חומרים אסורים לאתלטים, ואף זייפו בדיקות סמים בשותפות עם בודקי סמים. סטפאנובה אף הקליטה את מריה סאבינובה, אתלטית רוסייה מעוטרת, אומרת כי בודקי סמים רוסים מחפים עליה, ומסתירים את שימושה בחומרים אסורים.

=== לאחר התחקיר ===
לאחר התחקיר של ARD, הסוכנות העולמית למניעת סימום בספורט הקימה ועדה עצמאית שפתחה בחקירה בנושא, ומטרותיה העיקריות היו לברר את אמינות הטענות שהוצגו בתחקיר. מסקנותיה של הוועדה, שפורסמו ב-9 בנובמבר 2015 בדו"ח באורך של 325 עמודים, אימתו את הטענות שהובאו בתחקיר. הסוכנות העולמית טענה כי נמצאה ברוסיה "תרבות מושרשת של סימום", וכי רוסיה "חיבלה" באולימפיאדת לונדון 2012. יתרה מכך, הסוכנות העולמית למניעת סימום בספורט המליצה להשעות את רוסיה מהמשחקים האולימפיים בריו שהיו עתידים להיערך ב-2016, ועד שתשנה את דרכיה. בדו"ח שפורסם הושמעו טענות גם כנגד בכירים בהתאחדות האתלטיקה הבינלאומית ובראשם לאמין דיאק, שכיהן כנשיא ההתאחדות בין השנים 1999–2015 ונעצר שבוע לפני פרסום הדו"ח, על "שוחד ברמה הגבוהה ביותר של האתלטיקה העולמית". סבסטיאן קו, שהחליף את דיאק בתפקידו בחודש אוגוסט אותה שנה, אמר כי הוא בוחן אילו סנקציות להטיל על רוסיה.

=== חשיפת הסימום באולימפיאדת סוצ'י ===
במאי 2016 גריגורי רודצ'נקוב, שעבד במעבדה הלאומית הרוסית למניעת סימום, חשף כי באולימפיאדת החורף שנערכה ב-2014 בסוצ'י שברוסיה, התחרו עשרות אתלטים רוסים שהיו שותפים לתוכנית סימום ארצית, וביניהם 15 זוכי מדליות. לטענתו, הוא הונחה על ידי בכירים רוסים להחליף את בדיקות השתן שהכילו סמים, במבחנות נקיות. חודשיים לאחר מכן ושבועיים לפני אולימפיאדת ריו פורסם חלקו הראשון של דו"ח מקלארן, שהוזמן על ידי הסוכנות העולמית למניעת סימום בספורט על מנת לבדוק את טענותיו של רודצ'נקוב, ונכתב על ידי המשפטן הקנדי ריצ'רד מקלארן. מסקנותיו המרכזיות של הדו"ח הצביעה על מעורבות ישירה בידי שר הספורט הרוסי בביצוע מניפולציות חמורות על כל המערכת למניעת סימום בספורט, על-מנת לוודא שאתלטים ואתלטיות מסוממים שמייצגים את הפדרציה הרוסית י<nowiki/>וכלו להמשיך להתחרות בתחרויות בינלאומיות.

==קישורים חיצוניים==

== הערות שוליים ==

קטגוריה:2016 ברוסיה
קטגוריה:סמים
רעידת האדמה באמבון (2019)

רעידת האדמה באמבון הייתה רעידת אדמה שהתרחשה ב-26 בספטמבר 2019 ב-07:46:44 לפי השעון המקומי (25 בספטמבר ב-23:46:44 בשעון UTC). ברעידת אדמה זו 41 אנשים נהרגו ו-1,578 אנשים נפצעו.<ref></ref><ref></ref>

== קישורים חיצוניים ==

<div class="mw-content-ltr">
* 
* 
</div>
* 

== הערות שוליים ==

2019
אמבון
ג'ובאני די לורנצו

ג'ובאני די לורנצו (באיטלקית: Giovanni Di Lorenzo; נולד ב-4 באוגוסט 1993) הוא כדורגלן איטלקי המשחק בעמדת המגן הימני בנאפולי ובנבחרת איטליה.

==קריירת מועדונים==

די לורנצו החל את הקריירה שלו כחלוץ, כשחבריו הדביקו לו את הכינוי "באטיגול" על שם חלוץ העבר הארגנטינאי, גבריאל בטיסטוטה, עקב יכולת הכיבוש שלו. לעומת זאת, די לורנצו הוסט לתפקידים יותר הגנתיים והפך בבוא הזמן למגן ימני.

ב-30 באוגוסט 2017, די לורנצו הצטרף בחוזה לשלוש עונות לאמפולי, שהייתה נמצאת באותה התקופה בסרייה ב'. ב-23 באפריל 2018, הוא הבקיע את שער הבכורה שלו במדי הקבוצה בניצחון 2–4 על פרוזינונה. בתום העונה, הוא העפיל עם קבוצתו לסרייה א' לאחר שאמפולי סיימה במקום הראשון וכתוצאה מכך זכתה באליפות ובהעפלה לליגה הבכירה. ב-19 באוגוסט, הוא ערך את הופעת הבכורה שלו בסרייה א' בניצחון 0–2 על קליארי.

ב-7 ביוני 2019, די לורנצו נרכש על ידי נאפולי בסכום של 8 מיליון אירו בחוזה לחמש עונות. ב-24 באוגוסט, הוא ערך את הופעת הבכורה שלו במדי הקבוצה בליגה בניצחון החוץ 3–4 על פיורנטינה. במחזור לאחר מכן, הוא כבש את השער השלישי של קבוצתו בהפסד החוץ 4–3 ליובנטוס. ב-17 בספטמבר, הוא ערך את הופעת הבכורה שלו בליגת האלופות בניצחון הבית 0–2 על ליברפול.

==תארים==
;אמפולי
* סרייה ב' (1): 2017/18
נאפולי

* אליפות איטליה: 2022/2023
;נבחרת איטליה
* אליפות אירופה: יורו 2020

==קישורים חיצוניים==

==הערות שוליים==

קטגוריה:מגני כדורגל איטלקים
קטגוריה:כדורגלני רג'ינה קלצ'ו
קטגוריה:כדורגלני אמפולי
קטגוריה:כדורגלני נאפולי
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני יורו 2020
קטגוריה:כדורגלני יורו 2024 
קטגוריה:איטלקים שנולדו ב-1993
הרי סטריבוג

הרי סטריבוג (באנגלית: Stribog Mountains; בבולגרית: планина Стрибог) הם רכס ההרים העיקרי של האי בראבנט בארכיפלג פאלמר שבאנטארקטיקה.

הרכס מכוסה קרחונים, למעט מדרונותיו המערביים התלולים - שאינם מכוסים קרח.

שיא גובהו של הרכס הוא בהר פארי, המתנשא לגובה של 2,520 מטרים מעל פני הים.

אורכו של הרכס 40 קילומטרים בכיוון צפון - דרום, ורוחבו של הרכס 15 קילומטרים.

אוכף ויאמאטה מחבר את הרי סטריבוג לרכס סטאוורצי שמצפון מזרח לו.

אוכף דוריונס מחבר את הרי סטריבוג לרמת אוורולווה.

אוכף אלוזור מחבר בין הרי סטריבוג להרי סלוואי.

== היסטוריה ==
=== גילוי ההרים ===

ההרים מופו על ידי סקרים בריטיים בשנת 1980 ובשנת 2008.

=== מקור השם ===

ההרים קרויים על שם האל מהמיתולוגיה הסלאבית סטריבוג - אל הרוח, הקרח והקור.

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=19587&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי סטריבוג] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.3652871559065,-64.2030051459441,13&?query=&?map_type=hybrid תצלום לוויין של אזור הרכס, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
סטריבוג